VS000832
Datum: 1994-09-30T01:00:00.000+01:00
datum_sodbe_i_stopnje: 1998-06-16T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: zelo hudi primeri
odskodnina: 12200000 SIT
opombe: II Ips 135/2000. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 65 do 70 let

Zdravnica.

## Škodni dogodek

Poškodovana v prometni nesreči.

## Poškodba

Kovinast tujek v predelu očesne duple in čela na levi strani, rana na levi roženici, delna okvara levega obraznega živca, zlom nosne kosti in nosnega pretina, zlom leve ličnice z ugreznjenjem, zlom v predelu čelno ličničnega šiva na levi strani, zlom v predelu šiva med zgornjo čeljustnico in ličnico na levi strani, raztrganinska rana v predelu čela, levega očesa in levega senčnega predela, raztrganina leve senčne mišice, kožno skrčenje nad levim očesom, zlom 1. do 8. rebra na levi strani, prost zrak in kri v prsni votlini na levi strani, prosta kri v prsni votlini na desni strani, velika podplutba leve dojke, zlom desne ključnice, zlom zgornjega komolčnega dela desne podlaktnice, odlom leve podlakti, raztrganinsko obtolčeninska rana na levi podlakti, popoškodbeni glavobol, popoškodbena depresija, deformacija nosne piramide in inpresija ličnice, zmanjšanje vida na poškodovanem levem očesu za 60 odstotkov, dvojni vid, skalitev leve roženice in nepopolno zapiranje leve očesne reže.

## Telesne bolečine

5000000 SIT Hude 14 dni, srednje hude 2 meseca, lahke 2 meseca. Vsaj 4-krat tedensko ima občasne glavobole, kar bo imela vse do konca svojega življenja. Predviden je razvoj popoškodbene nevralgije ali kavzalgije, kar bo tožnici povečalo bolečine v levem delu obraza in pogoste glavobole. Telesne bolečine ima tudi v obeh poškodovanih rokah, kar se ne pojavlja samo pri težjih delih - ki jih sploh ne more opravljati, ampak tudi pri gospodinjskih delih, kot je likanje, kuhanje, pospravljanje, celo šivanje itd. Ob spremembah vremena ima telesne bolečine v poškodovanem delu prsnega koša, pa tudi pri povečanem fizičnem naporu kot npr. pri daljši hoji, občasno pri dihanju in ležanju, predklonih itd.. Bolečine so ji ostale tudi v desni rami in v vratnem delu hrbtenice.

#### Hospitalizacija

36 dni - 2 dni v intenzivni terapiji, 1 dan v intenzivni negi; številne zelo boleče in zelo neugodne diagnostične preiskave, 3 operacije v splošni anesteziji, vstavili so ji OSM v levo ličnico.

#### Ambulantno zdravljenje

Številni kontrolni pregledi.

#### Rehabilitacija

Fizioterapevtske vaje ves čas hospitalizacije (36 dni) in nadaljnje ambulantne 4 mesece in 1 teden; intenzivno elektriziranje daljše časovno obdobje; limfna masaža leve strani lica;

#### Nevšečnosti med zdravljenjem

Prejemala je kapalno; 26-krat RTG; 14 dni mavec; zunanji fiksator 1 mesec in 11 dni, zdravljenje je trajalo več kot 1 leto;

## Strah

1200000 SIT Smrtni strah ob samem dogodku, ko ni samo bila vklenjena v avtomobil, ampak priklenjena z žico, ki je bila zapičena nad njenim levim očesnim zrklom v glavo in na razbitine avtomobila kar 2 uri pri polni zavesti. Izredno hud primarni strah še 1 teden; sekundarni strah 1 leto. Tudi v bodoče jo bo skrbelo, kako bo z njenim zdravstvenim stanjem, saj se kot zdravnica zaveda vseh možnih posledic svojih poškodb. Trpela bo tudi bodoči strah pred novimi operacijami zaradi odstranitve OSM in pred vožnjami z avtomobilom.

## Zmanjšanje življenjske aktivnosti

5000000 SIT Močno zmanjšane življenjske aktivnosti. Omejena je v gibljivosti desnega in levega komolca, podlaktnice, zapestja. Nepravilno je zarastel prelom desne ključnice in je zato omejeno gibljiva desna rama. Ima težave z dihanjem zaradi serijskega preloma reber. Trpi za hudo popoškodbeno depresijo, njen sluh je oslabel, trpi za vrtoglavicami, dvojnim vidom in zaradi ponavljajočega se vnetja na levem očesu, ne more zapreti leve očesne veke, ima moten vid na levo oko za 60 odstotkov. Zapadla je v globoko popoškodbeno depresijo, zaradi skaženosti se je izolirala, prognoza za izboljšanje tega stanja je slaba, trpi, ker ne more več opravljati svojega dela, zaradi dvojnega dela in tudi zmanjšanega vida ne more gledati TV, brati, vse jo moti, ne more se niti sončiti, niti plavati, niti planinariti, niti delati na vrtu, kar ji je bilo pred škodnim dogodkom vse v veselje. V poklicnem, domačem in družabnem življenju se je popolnoma izolirala.

## Skaženost

1000000 SIT Huda skaženost. Nos je bolj široko razpotegnjen, nagnjen v levo, zaradi hromosti živca ne more gubati čela in zato prihaja do asimetrije obraza. Levo oko je poglobljeno, veka nad levim očesom pa hudo deformirana. Na obrazu po sredini čela navzdol ji sega brazgotina, ki je dolga 20 cm in je ugreznjena za pol cm in razvejana. Leva očesna reža ostaja odprta. Zaradi napačno zaraščene ključnice ima izboklino, ki je tudi vidna.

**Zveza:**

ZOR člen 200, 203